Work With Us
To view this page in English, click here.
Ol taem mifala stap lukaotem ol yut o adult we oli gat intres blong wok wetem mifala. Blong tijem swimming hemi wan fun wok mo olsem wan tija yu save stap helti mo fit.
Sapos yu wantem wok olsem wan instrakta blong Flying Fish Swimming, yu mas finisem wan trening wetem mifala. Trening ia hemi tijem yu hao blong tijem swimming anda long tijing tingting blong mifala. Trening hemi gat wota sefti trening, fes aid, mo ol teknikal saed blong swimming.
Mifala stap mekem ol intaviu wetem olgeta we oli gat intres bifo mifala tekem olgeta i kam insaed long trening. Mifala stap lukaotem ol pipol we oli:
– Risponsibel
– Gat disaplin
– Profesenal
– Pesen
– Laekem tumas blong wok wetem pipol mo pikinini
– Fea
– Krietif
– Risosful
– No fraet long wota**
Yu no nidem swima olsem wan profesenal swima blong kam wan swim instrakta. Be mifala tekem olgeta we oli no rfaet long wota blong meksua se ol swim student long klas blong yu bae oli sef. Mo tu, mifala gat tingting se pipol oli lernem tru long wan eksampol, so sapos yu no save mekem skil bae student i faenem i had blong kasem skil.
Ol potensal instrakta bae oli gat wan polis bakgraon jek mo mas folem stret pikinini proteksen polisi.
Trening ia hemi open long ol pipol we oli wantem lernem hao blong kam wan swim instraka long vilij blong hem (we hemi no pat blong Flying Fish Swimming). Sapos yu wantem joinem trening ia, kontaktem mifala wetem aplikesen blong yu wetem:
– From wanem yu wantem kam wan swim instrakta
– Ol eksperiens we yu bin mekem we hemi mekem yu wan gudfala applicant
– Kontakt infomesen (Stret Nem, Mobael namba. Vilij)
Sapos yu gat intres blong voluntia o doneitem mani long program, plis kontaktem mifala.
eng_Latn eng_Latn tpi_Latn tpi_Latn tpi_Latn mlt_Latn tpi_Latn swh_Latn tpi_Latn tpi_Latn smo_Latn lim_Latn glg_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn